নগরাব্দ

নগরাব্দ (ইংরেজি আদ্যাক্ষর AUC), যা লাতিন ভাষায় আব উর্বে কন্দিতা (শহরের ভিত্তি প্রতিষ্ঠাকরণ) কিংবা অ্যানো উর্বিস কন্দিতা (নগর প্রতিষ্ঠার বছর) নামে ডাকা হয়, হলো রোম নগরী প্রতিষ্ঠার ঐতিহ্যবাহী সাল (৭৫৩ খ্রিস্টপূর্ব) ভিত্তিক পঞ্জিকা সাল। এটি একটি অভিব্যক্তি যা শাস্ত্রীয় ইতিহাসবিদরা অনাদিকালে প্রাচীন রোম সম্পর্কিত তারিখের ক্ষেত্রে ব্যবহার করতেন। ১ খ্রিস্টপূর্বকে এই ব্যবস্থায় ৭৫৩ নগরাব্দ (ইংরেজি: AUC 753) লেখা হয় এবং ১ খ্রিস্টাব্দকে লেখা হয় ৭৫৪ নগরাব্দ। রোম সাম্রাজ্যের প্রতিষ্ঠার বছর তথা ২৭ খ্রিস্টপূর্ব হচ্ছে ৭২৭ নগরাব্দ। এর ব্যবহার রেনেসাঁর সময় আরও বেশি ব্যবহৃত হত যখন সম্পাদকেরা কখনো কখনো রোমক ফলকগুলো প্রকাশের আগে সেগুলোর সাথে এইউসি যুক্ত করে দিত যার ফলে একটি ভুল ধারণার সৃষ্টি হয়েছিলো যে এই পঞ্জিকা সাল ব্যবহার অনাদিকালে খুব স্বাভাবিক ছিলো। কিন্তু বাস্তবে রোমান আমলে বর্ষ সংখ্যা গণনা করার জন্য রোমান অধিনায়কীয়দের নাম ও তাদের বছর ব্যবহার করা হতো। প্রাক-মধ্যযুগের সময়, যেমন ২৯৩ খ্রিস্টাব্দের পরে ডিওক্লেটীয় যুগে রোমান মিশরে, এবং সম্রাট জাস্টিনিয়ানের আদেশ জারির পর ৫৩৭ খ্রিস্টাব্দ থেকে বাইজেন্টাইন সাম্রাজ্যে সম্রাটদের শাসনকাল ব্যবহৃত হতো। মার্কাস টেরেন্টিয়াস ভারোর (খ্রিস্টপূর্ব প্রথম শতাব্দী) মতে রোম প্রতিষ্ঠার তারিখ ২১ এপ্রিল, ৭৫৩ খ্রিস্টপূর্ব। হয়তো ভারো এই তারিখ নির্ণয় করতে অধিনায়কীয়দের তালিকা (ত্রুটি সমেত) ব্যবহার করেছিলেন এবং রোম প্রতিষ্ঠার পর আসা রাজাদের থেকে হ্যালিকার্নাসাসের ডিওনিসিয়াসের হতে ২৪৪ বছরের তফাৎ ধরে প্রথম অধিনায়কীয়র বছর বলেছিলেন ২৪৫ নগরাব্দ। নগরাব্দের হিসাবের নির্ভুলতা নিশ্চিত করা না গেলেও এটি এখনো বিশ্বব্যাপী ব্যবহৃত হয়ে থাকে। ক্লডিয়াস (৪১-৫৪ খ্রিস্টাব্দ) এর সময় থেকে নগরাব্দের হিসাবের সাথে অন্যান্য সমসাময়িক হিসাবের সম্পর্ককরণ বাদ দেওয়া হয়। নগরীর বার্ষিকী পালন রাজকীয় অপপ্রচারের অন্তর্ভুক্ত হয়। ক্লডিয়াস প্রথম ব্যক্তি ছিলেন যিনি ৪৮ খ্রিস্টাব্দে শহরের প্রতিষ্ঠা স্মরণে জমকালো ভাবে আটশো তম বার্ষিকী উদযাপন করেন।[তথ্যসূত্র প্রয়োজন] হাদ্রিয়ান ১২১ খ্রিস্টাব্দে এবং আন্তোনিনাস পিয়াস যথাক্রমে ১৪৭ ও ১৪৮ খ্রিস্টাব্দে রোম প্রতিষ্ঠার বার্ষিকী উদযাপন করেন। ২৪৮ খ্রিস্টাব্দে আরবীয় ফিলিপ সেকুলার ক্রীড়ার সাথে রোমের প্রথম সহস্রাব্দ উদ্‌যাপন করেন। সেই সময়কার রোমান মুদ্রাগুলো এই উদযাপনের স্বাক্ষী হয়ে আছে। পাকাতিয়ানাস নামক এক অধিনায়কীয়র আমলের এক মুদ্রায় লেখা রয়েছে, "বর্ষ এক হাজার এক", যা নির্দেশ করে সাম্রাজ্যের নাগরিকগণ নতুন যুগ "সেকুলাম নভাম" সম্পর্কে জানতো। খ্রিস্টাব্দ বর্ষ সংখ্যা পদ্ধতি ৫২৫ খ্রিস্টাব্দে রোমে ডায়োনিসিয়াস এক্সিগুয়াস নামক একজন যাজক নিজের পুনরুত্থান পার্বণ সারণীর কাজের ফলস্বরূপ তৈরি করেন। তিনি নগরাব্দ ব্যবস্থা ব্যবহার করেননি কিন্তু তার বদলে তিনি তার হিসাব ডিওক্লেটীয় সালের উপর ভিত্তি করে তৈরি করেন। এই সাল পদ্ধতি ২৯৩ খ্রিস্টাব্দ তথা চতুর্নত্রিত্বের বছর থেকে শুরু হয়েছিলো যখন সম্রাটের শাসনকাল ভিত্তিক সাল গণনা পদ্ধতি ব্যবহার অকার্যকর হয়ে পড়েছিলো। পুনরুত্থান পার্বণ সারণীতে, ৫৩২ খ্রিস্টাব্দকে সম্রাট ডিওক্লেটিয়ানের ২৪৮ সালের রাজত্ববর্ষের সাথে তুলনা করা হয়েছিলো। এই সারণীতে ২৮৪ খ্রিস্টাব্দে ডিওক্লেটিয়ানের সিংহাসনের বসার বছরের পরিবর্তে যিশু খ্রিস্টের অনুমানকৃত জন্মসাল থেকে বছর শুরু করা হয়। ব্ল্যাকবার্ন ও হালফোর্ড-স্ট্রাভেন্সদের পর্যালোচনা অনুসারে ডায়োনিসিয়াস যিশুর মনুষ্যদেহে আবির্ভাব ২ খ্রিস্টপূর্ব, ১ খ্রিস্টপূর্ব বা ১ খ্রিস্টাব্দে নির্ধারণ করেছিলেন। ভারোর হিসাব অনুসারে ১ খ্রিস্টাব্দ সালটি নগরাব্দে ৭৫৪ সাল হয়। একইভাবে: পঞ্জিকা সাল ইতালির ইতিহাস আক্ষরিক ব্যাকরণ নির্ভর অনুবাদে, আব উর্বে কন্দিতা বাংলা করলে হয় "প্রতিষ্ঠাকৃত শহর হতে" এবং অ্যানো উর্বিস কন্দিতা এর বাংলা করলে হয় "প্রতিষ্ঠিত শহরের বছর"। যদিও বাক্য বিন্যাস হিসেবে এগুলো অনুপযুক্ত শোনায় কিন্তু লাতিন ভাষায় তা ঠিক আছে। এবং শাস্ত্রীয় ভাষায় কন্দো শব্দটির নির্দিষ্ট ব্যবহার ("খুঁজে পাওয়া", ইত্যাদি) এমন ধরনের ভঙ্গি বহন করে যা কোনভাবে আরও প্রাচীন ও অত্যুচ্চ শোনায়। "Definition of AB URBE CONDITA"। www.merriam-webster.com (ইংরেজি ভাষায়)। সংগ্রহের তারিখ ২০২১-০৭-১৩।  "Definition of ANNO URBIS CONDITAE"। www.merriam-webster.com (ইংরেজি ভাষায়)। সংগ্রহের তারিখ ২০২১-০৭-১৩।  Thomas, J. David. 1971. "On Dating by Regnal Years of Diocletian, Maximian and the Caesars." Chronique d'Égypte 46(91):173–79. ডিওআই:10.1484/J.CDE.2.308234. Migne, Jacques-Paul. 1865. Liber de Paschate (Patrologia Latina 67), p. 481, § XX, note f Blackburn, B. & Holford-Strevens, L, The Oxford Companion to the Year (Oxford University Press, 2003 corrected reprinting, originally 1999), pp. 778–780. উইকিঅভিধানে নগরাব্দ-এর আভিধানিক সংজ্ঞা পড়ুন।